CELEX: C2007/211/77
Language: mt
Date: 2007-09-08 00:00:00
Title: Kawża T-236/07: Rikors ippreżentat fl- 4 ta' Lulju 2007 — Ir-Repubblika Federali tal-Ġermanja vs Il-Kummissjoni

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/41
            
         Rikors ippreżentat fl-4 ta' Lulju 2007 — Ir-Repubblika Federali tal-Ġermanja vs Il-Kummissjoni
   (Kawża T-236/07)
   (2007/C 211/77)
   Lingwa tal-kawża: il-Ġermaniż
   Partijiet
   
      Rikorrenti: Ir-Repubblika Federali tal-Germanja (rappreżentanti: M. Lumma u J. Müller)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-Deċiżjoni tal-Kummissjoni C(2007) 1901, tas-27 ta' April 2007, dwar l-approvazzjoni tal-kontijiet ta' l-aġenziji tal-ħlas ta' l-Istati Membri li jikkonċernaw l-infiq iffinanzjat mill-Fond Agrikolu Ewropew għall-Gwida u l-Garanziji (FAEGG), Taqsima tal-Garanziji, għas-sena finanzjarja 2006, safejn ir-rikorrenti tiġi mitluba tħallas ammont ta' EUR 1 750 616,27;
            
         
               —
            
            
               tordna l-konvenuta tbati l-ispejjeż.
            
         Motivi u argumenti prinċipali
   Ir-rikorrenti tikkontesta d-Deċiżjoni tal-Kummissjoni C(2007) 1901 finali, tas-27 ta' April 2007, dwar l-approvazzjoni tal-kontijiet ta' l-aġenziji tal-ħlas ta' l-Istati Membri li jikkonċernaw l-infiq iffinanzjat mill-Fond Agrikolu Ewropew għall-Gwida u l-Garanziji (FAEGG), Taqsima tal-Garanziji, għas-sena finanzjarja 2006, u titlob l-annullament tagħha safejn ir-rikorrenti tintalab tħallas 50 % ta' ċerti rifużjonijiet fuq l-esportazzjoni li ma jistgħux jiġu rkuprati
   In sostenn tar-rikors tagħha, ir-rikorrenti tesponi, fl-ewwel lok, li l-konvenuta applikat b'mod indebitu r-regola stabbilita fl-Artikolu 32(5) tar-Regolament (KE) Nru 1290/2005 (1) li tipprovdi li l-Istat Membru għand jħallas 50 % tal-piż finanzjarju. Skond ir-rikorrenti, din id-dispożizzjoni ma tapplikax fil-kuntest ta' każijiet innotifikati skond l-Artikolu 5(2) tar-Regolament (KE) Nru 595/91 (2).
   Fit-tieni lok, ir-rikorrenti ssostni li, f'uħud mill-każijiet in kwistjoni, il-konvenuta kisret il-prinċipji ta' amministrazzjoni ġusta, minħabba li ma osservatx l-impenn assunt minnha stess fid-dikjarazzjoni unilaterali ta' l-4 ta' Mejju 1995.
   
      (1)  Regolament tal-Kunsill (KE) Nru 1290/2005, tal-21 ta' Ġunju 2005, dwar il-finanzjament tal-politika agrikola komuni (ĠU L 209, p. 1).
   
      (2)  Regolament tal-Kunsill (KEE) Nru 595/1991, ta'l-4 ta' Marzu 1991, dwar l-irregolaritajiet u l-irkupru ta' somom ta' flus imħallsa ħażin b'konnessjoni mal-finanzjament tal-politika agrikola komuni u l-organizzazzjoni ta' sistema ta' tagħrif f'dan il-qasam u li jħassar ir-Regolament (KEE) Nru 283/72 (ĠU L 67, p. 11).